text: [{"text_idx": "#000001", "text": "Ginpukaw ni Jesus ang interest sang mga disipulo parti sa palaabuton nga mga hitabo. Ang templo ginlaglag tapus ang 40 ka tu-ig halin nga sang ini gintagna ni Jesus nga \u201cwalay bato nga matungtong ibabaw sining bato. Sang sila nagtaklad sa bukid sang mga Olibo sa pagpahuway. Nakakita sila sang higayon sa pagpamangkot kay Jesus kon bala san-o ini mahanabu kon san-o matapus ang kalibutan kag ano ang talandaan sa iyang pagbalik."}, {"text_idx": "#000002", "text": "Mateo 24:3 karon sang siya naglingkod sa bukid sang mga Olibo, ang mga disipulo nagpalapit sing pahain nga nagasiling, \u201csugiri kami, kon san-o ini nga mga butang mahanabo? Kag kon ano ang talandaan sang imo pag-abot, kag ang katapusan sang katu-igan?\u201d"}, {"text_idx": "#000003", "text": "Ginsugdan ni Jesus sa pagsugid sa ila ang mga pangdaya nga magaabot, kag indi lang isa ka talandaan kundi, madamung talandaan sang nalapit na nga pagbalik ni Cristo. Pila sang iya mga tagna natuman mismo sa Jerusalem sa iyang kaugalingon, nangin gamay lang ini nga katuman kay ang daku nga hitabo amo ang mismo Iyang pagbalik."}, {"text_idx": "#000004", "text": "Mateo 24:36 apang sa. Adlaw kag takna walay bisan sin-o nga nakahibalo, bisan pa ang mga manugtunda sang langit, kundi ang Amay gid lang."}, {"text_idx": "#000005", "text": "Madamu gid ang nagtalang bangud sa paghatag sang talana nga petsa sang pagbalik ni kristo. Pero siling Jesus walay nakahibalo sa husto nga ti-on kon san-o gid sya magbalik."}, {"text_idx": "#000007", "text": "Bisan tuod nga walay talana nga ti-on, Ginklaro ni Kristo sa iyang mga sumulunod ang mga palatandaan agud nga mabal-an nila ang malapit na ni Jesus nga pagbalik. Kon ang mga talandaan magklatabo na, ina ti-on na nga magtangla sa ibabaw kay ang kaluwasan malapit na. Kaangay nga ang bag-ong salingsing sa kahoy nagpakita nga ang tig-ilinit malapit na, amo man ang mga talandaan magasugid nga ang pagbalik ni Kristo lapit na kaayo, yara na Sya sa gawang."}, {"text_idx": "#000008", "text": "Mateo 21:21 Nagsabat si Jesus sa ila, \u201cSa pagkamatuod, kon may pagtuo kamo kag wala nagaduhaduha, mahimo man ninyo ang ginhimo ko sa kahoy nga higera. Kag indi lang ina kundi makasiling kamo bisan pa sa sini nga bukid, \u2018Maghalin ka kag magsaylo sa dagat,\u2019 kag matabo ina."}, {"text_idx": "#000009", "text": "Ano ang mga talandaan nga aton pangitaon? Paano naton mahibaloan nga nagakabuhi na kita sa ti-on nga si Kristo malapit na mag- abot?"}, {"text_idx": "#000011", "text": "Ini nga mga kasakit may katapusan, bisan nga madulum pa kay sa tungang gab-i. Sadtong Mayo 19,1780 ang adlaw nagdulum pero indi eklipsi, walay scientipiko nga pagpaathag ang sarangmakita-an. Bisan ang bulan wala maghatag sing sanag sa kagab-ihon Madamu. Ang naghuna huna nga ang adlaw sang paghukom nag-abot."}, {"text_idx": "#000012", "text": "Sang Nobyembre 13,1833 may tuman kadamu nga mga bitoon nakalahulog. Subra 200,000 ka mga \u201cshooting stars\u201d nga nagkalahulog sulod sa 6 ka oras. Madamu ang nagbasa sa sinulat kag naghuna-huna nga \u201cti-on na sang katapusan\u201d \u201cang panugod sang Katapusan\u201d ."}, {"text_idx": "#000013", "text": "Mateo 24:14. Kag sa wala pa magaabot ang katapusan, iwali sa bug-os nga kalibutan ang Maayong Balita parte sa paghari sang Dios agod mahibaluan ini sang tanan nga katawhan.\u201d"}, {"text_idx": "#000014", "text": "Ang komisyon nga ginhatag sa iglesia sang mga matuod nga sumulonod sang Anak sang Dios amo ang paghatag sang mensahi sa bug-os nga kalibutan. Kalabanan sa kalibutankaron nalambutan sang pulong sang Dios sa nagkalain-lain nga paagi; pagpangwali, mga balasahon, Radio, television kag iban pa. Kon ini matuman na, Ang Anak sang Dios nga aton manluluwas Maabot na."}, {"text_idx": "#000016", "text": "Yari kita karon sa pagkapukan moral, ang krimin nagadugang, pulo ka pilo labaw pa sa populasyon. Lapnagon kag labi nga nagalala ini. Gindumili-an sang mga tawo nga unodnon ang pagdamu sang kaputli kag kabalaan. Samtang nga aton nakit-an ang pgbu-ad sang sala kag kalautan nagapahinumdum lang nga yari na kita naglantaw sa katuman sang tagna, ang pagbalik ni Jesus malapit na."}, {"text_idx": "#000017", "text": "Mateo 21:11 Nagsabat ang mga tawo nga kaupod ni Jesus, \u201cAmo ini ang propeta nga si Jesus nga taga-Nazaret nga sakop sang Galilea.\u201d"}, {"text_idx": "#000018", "text": "Sadto ang pusod sang linog kay matultulan pa, pero karon bisan diin nalang nga duug kg bisan ano oras. Makaguluba nga mga linog labi nga nagadamu sa kada tu-ig, nagapakia nga ang kalibutan libog na kaayo nga daw hubol nagaduling-duling sa paglakat."}, {"text_idx": "#000019", "text": "Tuman nga pagtim-ok sang populasyon. Subra 190,000 ka tawo ang naga-kalatawo kada-adlaw kag padayon ini nga nagatubo. Puno na ang kalibutan, paano pa bala mapakaon ang madamu nga mga baba? Bisan karon, laban ang natulog nga gutom samtang ang iban nga abunansya nagabalati-an tungod sa pagpatuyang."}, {"text_idx": "#000021", "text": "Mateo 21:11,25-26 Kay sin-o bala naghalin ang awtoridad ni Juan sa pagbautiso, sa Dios bala ukon sa tawo?\u201d Nagbinaisay sila kon ano ang ila isabat. Siling nila, \u201cKon magsiling kita nga halin sa Dios, masiling siya, \u2018Ti ngaa wala kamo nagpati kay Juan?\u2019 26. Pero kon magsiling kita nga halin sa tawo, delikado kita sa mga tawo kay nagapati sila nga si Juan propeta sang Dios.\u201d"}, {"text_idx": "#000024", "text": "Ang amo nga generasyon lang makakia sang away pang kalibutan sa bisan diin nga duog."}, {"text_idx": "#000025", "text": "Santiago 5:3-4,8. Ginatago lang ninyo ang inyo mga kuwarta kag indi man lang mapuslan. Sa ulihi nga mga inadlaw silutan kamo sa impyerno tungod sa inyo kuwarta nga wala ninyo paggamita sa kaayuhan. Kanugon lang sang inyo pagtipon kay ang kalibutan madali na lang matapos. 4. Pamatii ninyo ang mga reklamo sang mga tawo nga inyo ginpaobra sa inyo kaumahan pero wala ninyo pagsuhuli. Dapat ninyo mahibaluan nga ang mga paghibi sang inyo mga manug-ani nabatian sang Dios nga Makagagahom. 8. Gani magmainagwantahon man kamo. Indi kamo magdula sang inyo paglaom, kay madali na lang mag-abot ang Ginoo."}, {"text_idx": "#000026", "text": "Ang pagtago sang maggad, ang inaway sang mga trabahanti batok sa amo, talandaan man sa pagbalik ni Kristo. Karon dalagku nga negosyo na pierdi, mga industria nga nagsira, mga inbistor nakawatan, mga consumidor ginapabug-atan sa kataason sang mga balaklon. Ini nagasugid nga malapit na ang pagbalik sang Ginoo."}, {"text_idx": "#000028", "text": "Damu na gid kkaron ang mga mayubiton, nagayaguta sa mga nagahuna-huna nga si Jesus mabalik. Tungod kay maadugy na ang ilang paghulat apang wala gihapon, nagppati sila nga indi na matabo pa ang Iyang pag-abot. Kaangay sa panahon ni Noe, ang tanan daw sa amo lang man gihapon pero wala sila naghuna-huna nga ang tanan matabo."}, {"text_idx": "#000029", "text": "Mateo 24:37-39 Kon ano ang ginhimo sang mga tawo sang tiyempo ni Noe amo man ang himuon sang mga tawo kon mag-abot na ako nga Anak sang Tawo. 38. Kay sa wala pa mag-abot ang grabe gid nga baha ang mga tawo wala na sing iban pa nga ginapinsar kundi magpangalipay. Sige lang ang ila kaon, inom, kag inasawahay hasta sa adlaw nga nagsulod si Noe sa barko. 39. Wala gid sila kahibalo kon ano ang matabo hasta nag-abot ang baha kag nagkalalumos sila tanan. Pareho man sini ang matabo kon ako nga Anak sang Tawo mag-abot na."}, {"text_idx": "#000030", "text": "Genesis 6:5 Sang nakita sang Ginoo nga ang ginahimo sang mga tawo sa kalibutan puro na lang kalautan, kag ang ila ginahunahuna permi malain,"}, {"text_idx": "#000031", "text": "Ang mga tawo sa wala pa ang anaw, nagakabaalaka sa materyal nga mga butang. Nahigtan Sila sa ilang mga kalibutanong mga interes. Wala sila maghaatag sang paagtamud sa mga Paandam Mahitungod sa palaabutonnga kalaglagan. Ining mga malauton wala magtoo, nalingaw sila sa kalautan kag kaugalingon nga kalalipayan. Sila kaangay gid sa panahon nga aton nahamtangan karon."}, {"text_idx": "#000034", "text": "\u201cMas gusto ang kinalipay sang sa paghigugma sa Dios\u201d madamu ang nagasimba sa dios-dios sang kalingawan\u201d sakalibutan sa du-og sang mga lalagawan.\n\u201cDiosnon kon tan-awon, ero walay gahum sa kabuhi ang Pulong\u201d damu sang mga naga-angkon nga Kristohanon apang walay pagbag-o ang kabuhi nga kalibutanon. Ang pulong nga natun-an kag ginatudlo wala makit-an sa kabuhi ang kabag-ohan."}, {"text_idx": "#000036", "text": "Ang libro ni Daniel natakpan sulod sa ginatus ka mga tu-ig, ang paghangup sini nga dinalan ginbuksan: \u201cmadamu ang mga nagtu-on pakadto pakari\u201d kag \u201cang ti-on sang katapusan\u201d agud nga ini mahangpan busa ang kahibalo nagdugang ky ang iyang propisiya ginpahayag."}, {"text_idx": "#000037", "text": "Markus 13:29 Sa amo man nga bagay, kon makita ninyo nga nagakalatabo na ini nga mga butang nga akon ginasugid sa inyo, mahibaluan ninyo nga madali na lang ako mag-abot."}, {"text_idx": "#000038", "text": "Aton makita gikan sa pulong ni Jesus ag iban pa ng manunulat sa Biblia nga yari karon sa ti-on nga sa diin \u201cang pag-abot ni Kristo ginahulat. Ang mga talandaan maathag ang katapusan malapit na, apang wala kita sang angay nga kahadlukan kay ini nagapakita nga ang kaluwasan malapit na kag ang kabuhing dayon naandam na nga padya sa mga nagahulat sa IYA."}, {"text_idx": "#000039", "text": "Abyan ko, walay duda ngasi jesusmabalik na sa indi madugay. Andamka na bala? Nakahimo kana bala sa pagpangandam? Ginhangyo mo na bala si Jesus nga Siya ang magagahum sa imo kabuhi? Ari ang padasig ni Jesus sa imo."}, {"text_idx": "#000040", "text": "Mateo 24:44 Busa ikaw magpangandam na, kay ang pag-abot sang Anak sang tawo sa oras nga wala mo hunahunaa."}, {"text_idx": "#000042", "text": "Assignment: basaha maayo ang bible lesson imbis ikaw magsabat sini"}]